Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2022/C 288/07)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”Rosso Cònero”

PDO-IT-A0428-AM03

Tiedonannon päivämäärä: 6.5.2022

HYVÄKSYTYN MUUTOKSEN KUVAUS JA PERUSTELUT

1. Pakkaaminen – säiliöt ja vetoisuus

Kuvaus: Rosso Cònero -viinin pakkaamiseen voidaan käyttää lasiastioiden ohella myös monikerroksisesta polyeteenistä tai polyesterista valmistettua, pahvista tai muusta jäykästä materiaalista valmistettuun laatikkoon suljettua pakkausta (muovinen outre-pakkaus), jonka vetoisuus on kansallisessa ja EU:n sääntelyssä vahvistettujen vähimmäisvaatimusten mukainen.

Perustelut: Mahdollisuus pakata Rosso Cònero -viini muihin säiliöihin kuin lasiastioihin on otettu käyttöön tuottajien toivomuksesta, joka perustuu näiden huolellisesti suorittamiin teknisiin ja kaupallisiin arviointeihin.

Muutos koskee tuote-eritelmän 8 artiklaa ja yhtenäisen asiakirjan 9 kohtaa.

2. Viittaukset valvontaelimeen – osoitteen muutos

Kuvaus: Italian valvontaelimen (Valoritalia società per la certificazione delle qualità e delle produzioni vitivinicole italiane S.r.l.) osoite (Via Piave n. 24) on vaihtunut, ja uusi osoite on Via Venti Settembre n. 98/G – 00187 Roma.

Perustelut: Rosso Cònero -viinin valvontaelimen sääntömääräinen kotipaikka on siirretty.

Muutos koskee tuote-eritelmän 10 artiklaa, mutta se ei vaikuta yhtenäiseen asiakirjaan.

YHTENÄINEN ASIAKIRJA

1. Tuotteen nimi

Rosso Cònero

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viini(e)n kuvaus

Rosso Cònero

LYHYT KIRJALLINEN KUVAUS

Rosso Cónero SAN -viinit ovat rubiininpunaisia, tuoksultaan miellyttäviä ja viinimäisiä, maultaan maukkaita, tasapainoisia, kuivia ja täyteläisiä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen vähimmäisalkoholipitoisuus (til-%) Vähimmäishappopitoisuus 4,50 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

5. Viininvalmistusmenetelmät

5.1. Olennaiset viininvalmistusmenetelmät

–

5.2. Enimmäistuotokset

1. Rosso Cònero

13 000 kg rypäleitä hehtaarilta

6. Rajattu maantieteellinen alue

Rosso Cònero -viinin tuotantoalue käsittää Anconan maakunnassa sijaitsevien Anconan, Offagnan, Cameranon, Sirolon ja Numanan kuntien alueet kokonaisuudessaan sekä osan kuntien Castelfidardo ja Osimo alueesta.

7. Viininvalmistuksessa käytettävä rypälelajike tai -lajikkeet

Montepulciano N.

8. Yhteyden/yhteyksien kuvaus

Rosso Cònero

Rosso Cònero -viinin tuotantoalueen inhimillisillä tekijöillä on ollut ratkaiseva merkitys viljeltävien rypälelajikkeiden valinnan, viininviljelytekniikoiden kehittämisen ja viininvalmistusmenetelmien suhteen, ja viininviljelystä on jälkiä jo 10. vuosisadalta ennen ajanlaskun alkua.

Inhimillisten tekijöiden lisäksi alueen erityispiirteet ja luontoon liittyvät tekijät, erityisesti Monte Cònero -vuori, jonka rinteet soveltuvat ihanteellisesti Montepulciano-lajikkeen viljelyyn, tekevät Rosso Cònero SAN -viineistä ainutlaatuisia ja antavat niille erityispiirteitä, joita ei ole löydettävissä muualta.

9. Olennaiset lisäedellytykset (pakkaaminen, merkinnät, muut vaatimukset)

Rypäleiden tuotantovuotta koskeva maininta

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

SAN-viinien ”Rosso Cònero” merkinnöissä on ilmoitettava rypäleiden tuotantovuosi.

Pakkaaminen ja sinetöintimenetelmät

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

SAN-viinin ”Rosso Cònero” osalta kaikki EU:n ja kansallisen sääntelyn mukaiset sulkemisjärjestelmät ovat sallittuja.

Lisäksi pakkaamiseen voidaan lasiastioiden ohella käyttää myös monikerroksisesta polyeteenistä tai polyesterista valmistettua, pahvista tai muusta jäykästä materiaalista valmistettuun laatikkoon suljettua pakkausta (muovinen outre-pakkaus), jonka vetoisuus on kansallisessa ja EU:n sääntelyssä vahvistettujen vähimmäisvaatimusten mukainen.

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/18114

(1) EUVL L 9, 11.1.2019, s. 2.